

VLADA REPUBLIKE HRVATSKE

Zagreb, 30. rujna 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o prodaji rashodovane nefinancijske imovine |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18) i točke V. stavka 3. Odluke o visini vrijednosti nefinancijske imovine kojom je ovlašten raspolagati čelnik tijela državne uprave, KLASA: 022-03/19-04/318, URBROJ: 50301-25/16-19-2, od 1. kolovoza 2019., Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_2021. donijela

**O D L U K U**

**o prodaji rashodovane nefinancijske imovine**

**I.**

Donosi se Odluka o prodaji policijskog plovila: Brod P-101 „Sveti Mihovil“ (godina proizvodnje: 1999., broj šasije: HRB BROJ:15397, nabavna vrijednost: 21.900.478,13 kuna, procijenjena tržišna vrijednost: 2.800.000,00 kuna), kojeg je rashodovalo Ministarstvo unutarnjih poslova.

**II.**

Zadužuje se Ministarstvo unutarnjih poslova za provedbu postupka prodaje rashodovane nefinancijske imovine iz točke I. ove Odluke putem javnog poziva za licitaciju.

 Ovlašćuje se potpredsjednik Vlade Republike Hrvatske i ministar unutarnjih poslova za potpisivanje kupoprodajnog ugovora.

**III.**

Financijska sredstva dobivena prodajom rashodovane nefinancijske imovine iz točke I. ove Odluke prihod su državnog proračuna Republike Hrvatske.

**IV.**

 Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr.sc. Andrej Plenković

**O B R A Z L O Ž E NJ E**

 Policijski brod „Sveti Mihovil“ je policijsko plovilo na korištenju u Ministarstvu unutarnjih poslova, Policijskoj upravi dubrovačko – neretvanskoj. Navedena Policijska uprava pokrenula je postupak rashodovanja ovog policijskog plovila radi neispravnosti, dotrajalosti i neisplativosti daljnjeg održavanja te je predložila da se isto, nakon provedbe postupka rashodovanja, proda.

 S time u vezi, izrađena je procjena tržišne vrijednosti ove nefinancijske imovine koju je izradio stalni sudski vještak za plovila i pomorstvo, prema kojoj njezina tržišna vrijednost iznosi 2.800.000,00 kuna.

 25. svibnja 2021. godine u Ministarstvu unutarnjih poslova donesena je Odluka o rashodovanju navedene nefinancijske imovine, a s obzirom da je točkom V. stavkom 3. Odluke o visini vrijednosti nefinancijske imovine kojom je ovlašten raspolagati čelnik tijela državne uprave KLASA: 022-03/19-04/318 URBROJ: 50301-25/16-19-2 od 1. kolovoza 2019. godine propisano ako vrijednost rashodovane nefinancijske imovine koja se prodaje, daruje ili otuđuje na drugi način iznosi više od 1.000.000,00 kuna odnosno 2.000.000,00 kuna, odluku o prodaji, darovanju ili otuđenju donosi Vlada Republike Hrvatske na prijedlog tijela državne uprave koje je tu imovinu rashodovalo, pripremljena je predložena Odluka.